Vai (folk)

**Vai** er en folkegruppe innen mandegruppen som finnes i nordvestre Liberia og i en mindre grad i sørøstre Sierra Leone. 

Vai er kjent for sitt eget syllabiske skriftsystem, ꕙꔤ ꕺꖃ ꘊꔧꕯ (vai-skrift), som ble utviklet på 1820-tallet av Momolu Duwalu Bukele og andre stammeeldste og anses å være det første subsahariske skriftsystemet. På 1800-tallet ble det stadig flere som kunne lese vai-skrift, men på 1900-tallet avtok skriftsystemets utbredelse, blant annet på grunn av at de kristne misjonsskolene arbeidet for en mer britisk utdannelse. 

Vai-folkets språk kalles også vai og er et mandespråk. Det er under press fra omgivende metropolers språk.

## Historie
Den tidligste skriftlige dokumentasjon av folkegruppen kommer fra hollandske kjøpmenn og er fra første del av 1700-tallet. Det tales om en gruppe nær Cape Mount i nåværende Liberia. Vai-folket bosatte seg trolig der som en migrantgruppe fra Maliriket i midten av 1500-tallet. Muntlig tradisjon taler om brødrene Fábule og Kīatámba som erobret landet ned til kysten. 

Fra første bosetting frem til den britiske kolonimakten i Sierra Leone avsatte Momolu Massaquoi, hadde vaifolket et monarki bestående av fremfor alt ætten Massaquoi, med underordnede lokalkonger, en funksjon som i dagens Liberia fylles av en landskapspresident (*ɓóló kuŋ manja*), som velges av de tradisjonelle ledere utenfor det demokratiske system. 

## Religion og tro
Den mest utbredte religion blant vai-folket er islam, som i århundrer har påvirket samfunnets utvikling. En voksendee minoritet er kristen. Islam og kristendom sameksisterer med en førislamsk tro på det overnaturlige med sjamanistiske islett.   

## Kjente vai
* Momolu Duwalu Bukele, oppfinner av vai-skriftspråket tidlig i 1830-årene
* Momulu Massaquoi (1870–1938), siste konge i vairiket, liberiansk politiker og generalkonsul i Tyskland
* Fatima Massaquoi (1912–1978), banebrytende pedagog, forfatter av *[[The Autobiography of an African Princess]]*
* Hans-Jürgen Massaquoi (1926–2013), med blandet liberiansk vai og tysk herkomst, vokste opp som ikke-arisk i Nazityskland for å senere bli journalist i USA
* Ruth Perry (1939–2017), president i Liberia

## Referanser


## Litteratur
*Monday B. Abasiattai, *African resistance in Liberia : the Vai and the Gola-Bandi*, Liberia Working Group, Bremen, 1986, 81 p. (ISBN 3926771011)
*Maurice Delafosse, *Les Vaï : leur langue et leur système d'écriture*, Masson & Cie, Paris, 1899, 43 p. ( L'Anthropologie, 1921, tome X, p. 129-151 ; p. 294-314)
*George Washington Ellis, *Negro culture in West Africa; a social study of the Negro group of Vai-speaking people, with its own invented alphabet and written language shown in two charts and six engravings of Vai script, twenty-six illustrations of their arts and life, fifty folklore stories, one hundred and fourteen proverbs and one map*, The Neale publishing company, New York, 1914 (réédité en 1970 par Johnson Reprint Corp.), 290 p.
*Svend E. Holsoe, *The Cassava-leaf people: an ethnohistorical study of the Vai people with a particular emphasis on the Tewo chiefdom*, Université de Boston, 1947, 289 p. 
*Adib Rashad, « The Vais : a West African tribe », i *Afrique Histoire* (Indianapolis), 3 (4), 1985, p. 27-34